UEFA Çempionlar Liqası 2015/2016
Çempionlar Liqasının 2015/2016 sezonu UEFA tərəfindən təşkil olunmuş Avropanın aparıcı klub futbol turnirinin 61-ci mövsümü və turnirin adı "Çempion Klublar Kuboku" ilə "UEFA Çempionlar Liqası" dəyişdirilməsindən sonra 24-cü sezonu idi. Barselona sabiq çempion idi, lakin dörddəbir finalda Atletiko Madridə uduzduqdan sonra, onlar turniri tərk etməli oldular. 2016 UEFA Çempionlar Liqasının finalı İtalyanın Milan şəhərində, San Siro stadionununda Real Madrid və Atletico Madrid klubları arasında keçirilmişdi. Bu turnirin tarixində ikinci dəfə idi ki, hər iki finalçı eyni şəhəri təmsil edirdi, ilk dəfə belə hadisə turnirin 2014-cü il mövsümündə məhz elə bu komandalar arasında baş vermişdi. Real Madrid Ateltiko Madridi penalti seriyasında 5 – 3 qalib gəldikdən sonra (əsas vaxt 1:1 bitmişdir), 11-ci dəfə bu trofeyə sahib olmağa bacarmışdı. Qələbədən sonra Real Madrid UEFA-nın təmsilçisi kimi Yaponiyada keçirilən FİFA Klublararası Dünya Kuboku 2016-da və UEFA Avropa Liqası 2015/2016 mövsümünün qalibi Sevilya komandası ilə 2016 UEFA Superkuboku turnirlərində iştirak etmək hüququnu qazandı.